open-index/open-wikipedia-markdown huggingface dataset:
தருண் சட்டர்ஜி

**தருண் சாட்டர்ஜி** (*Tarun Chatterjee*)(சனவரி 14,1945-சூலை 8, 2023) என்பவர் ஓர் இந்திய நீதிபதி ஆவார். இவர் இந்திய உச்ச நீதிமன்றத்தின் நீதிபதியாகவும், உத்தரப் பிரதேச மனித உரிமைகள் ஆணையத்தின் தலைவராகவும் பணியாற்றினார்.

## ஆரம்பகால வாழ்க்கை
சட்டர்ஜி இளநிலை அறிவியல், இளங்கலைச் சட்டப் பட்டங்களைப் பெற்றுள்ளார். இவர் 1970இல் வழக்கறிஞராகப் பதிவு செய்தார். இவர் குடிமையியல், குற்றவியல், அரசியலமைப்பு விவகாரங்களில் கல்கத்தா உயர் நீதிமன்றத்தில் பயிற்சியைத் தொடங்கினார். 1990ஆம் ஆண்டு ஆகத்து 6ஆம் தேதி இதே உயர்நீதிமன்றத்தில் நிரந்தர நீதிபதியானார். 2003இல் அலகாபாத் உயர்நீதிமன்றத்தின் தலைமை நீதிபதியாக நியமிக்கப்பட்டார். சட்டர்ஜி 27 ஆகத்து 2004 அன்று இந்திய உச்ச நீதிமன்ற நீதிபதியாகப் பதவிக்கு உயர்த்தப்பட்டார். இவர் 14 சனவரி 2010 அன்று ஓய்வு பெற்றார். ஓய்வுக்குப் பிறகு இவர் உத்தரப் பிரதேச மனித உரிமைகள் ஆணையத்தின் தலைவரானார்.

## சர்ச்சை
2010ஆம் ஆண்டில், காசியாபாத் மாவட்ட நீதிமன்றத்தில் மூன்றாம் மற்றும் நான்காம் வகுப்பு ஊழியர்களின் வருங்கால வைப்பு நிதி கணக்குகளிலிருந்து ரூ. 6.58 கோடி முறைகேடாக எடுக்கப்பட்ட வழக்கில் சட்டர்ஜி மீது குற்றம் சாட்டப்பட்ட வழக்கில் மத்திய புலனாய்வுப் பிரிவு அதிகாரிகள் சமர்ப்பித்த அறிக்கையை நீதிபதிகள் டி. கே. ஜெயின், வி. எசு. சிர்பூர்கர் மற்றும் ஜி. எசு. சிங்க்வி அடங்கிய அமர்வு ஆய்வு செய்தது. சட்டர்ஜி குற்றச்சாட்டுகளை மறுத்தார்.

## தனிப்பட்ட வாழ்க்கை
சட்டர்ஜி கும்கும் சட்டர்ஜியை மணந்தார். இந்த இணையரின் மகன் அனிருத்தா சட்டர்ஜி. இவர் கொல்கத்தா உயர்நீதிமன்றத்தில் வழக்கறிஞராக உள்ளார். சட்டர்ஜி தனது 78ஆவது வயதில் சூலை 8, 2023 அன்று காலமானார்.

## மேற்கோள்கள்

பகுப்பு:இந்திய உச்ச நீதிமன்ற நீதிபதிகள்
அதிரேக் குமார்

**அதிரேக் குமார்** (*Atirek Kumar*) என்பவர் இந்திய அரசியல்வாதியும் பீகார் சட்டமன்ற உறுப்பினரும் ஆவார். இவர் தர்பங்கா மாவட்டம் பாங்கிபூர் பகுதியினைச் சேர்ந்தவர். அதிரேக் குமார் 2008ஆம் ஆண்டு அமெரிக்க ஐக்கிய நாடுகளில் தலாசில் உள்ள டெக்சாசு பல்கலைக்கழகத்தில் இளங்கலைப் பட்டம் பெற்றுள்ளார். ஐக்கிய ஜனதா தளம் கட்சியினைச் சார்ந்த இவர், 2025ஆம் ஆண்டு பீகார் சட்டமன்றத்திற்கு நடைபெற்ற தேர்தலில் குசேசுவர் சதான்சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
 

## தேர்தல் செயல்பாடு
### 2025

## மேற்கோள்கள்

பகுப்பு: பீகார் சட்டமன்ற உறுப்பினர்கள்
பகுப்பு:ஐக்கிய ஜனதா தளம் அரசியல்வாதிகள்
கொல்கத்தா பன்னாட்டு வணிகப் பள்ளி

**கொல்கத்தா பன்னாட்டு வணிகப் பள்ளி** (*International School of Business, Kolkata*) இந்தியாவின் மேற்கு வங்காள மாநிலம் கொல்கத்தா நகரத்தில் உள்ளது. 2002 ஆம் ஆண்டு முதல் மேலாண்மைக் கல்வியை வழங்கி வருகிறது.

கொல்கத்தாவின் இண்டிசுமார்ட்டு குழுமத்தின் ஒரு பகுதியாக இருக்கும் இந்த நிறுவனம், இங்கிலாந்தின் எடின்பர்க் நேப்பியர் பல்கலைக்கழகத்துடன் உலகளாவிய தொடர்பையும், இங்கிலாந்தின் எடின்பர்க்கில் உள்ள குயின் மார்கரெட் பல்கலைக்கழகம் மற்றும் உலகளவில் உள்ள பிற பல்கலைக்கழகங்கள் மற்றும் சிறந்த மையங்களுடனும் கல்வித் தொடர்புகளைக் கொண்டுள்ளது. நிறுவனத்தின் வளாகம் கிழக்கு இந்தியாவின் தகவல் தொழில்நுட்ப மையமான கொல்கத்தாவின் பிதான்நகரில் உள்ளது. ஐபிஎம், சிடிஎசு, டிசிஎசு, விப்ரோ, பிடபிள்யூசி, சீமென்சு போன்ற பன்னாட்டு தகவல் தொழில்நுட்ப நிறுவனங்களின் அலுவலகங்களுக்கு அருகில் இப்பள்ளி அமைந்துள்ளது.

மாணவர்கள் கற்கவும், வளரவும், மிக முக்கியமாக, மேலாண்மையின் பல்வேறு துறைகளில் பல திறன்களை வளர்த்து, மேம்படுத்தவும் குறிப்பிடத்தக்க வாய்ப்புகளை ஊக்குவிப்பது இப்பள்ளியின் நோக்கமாகும். 

## மேற்கோள்கள்

## வெளி இணைப்புகள்
*Official Website

பகுப்பு:கொல்கத்தாவில் உள்ள கல்வி நிறுவனங்கள்
பகுப்பு:இந்தியாவில் கல்வி
வேலூர் புதிய பேருந்து நிலையம்

**வேலூர் புதிய பேருந்து நிலையம்** (*Vellore New Bus Stand*) இந்தியாவின் தமிழ்நாட்டிலுள்ள  வேலூர் நகரத்தில் அமைந்துள்ள  ஒரு முக்கிய பேருந்து நிலையமாகும். இந்நிலையம் சென்னை-பெங்களூரு, தேசிய நெடுஞ்சாலை 48 (இந்தியா) என்ற சாலையில் பசுமை வட்டத்திற்கு அருகில் அமைந்துள்ளது.. இந்நிலையம் வேலூர் புதிய பேருந்து முனையம் என்ற பெயராலும் அழைக்கப்படுகிறது.

## பேருந்து நிலையம்
வேலூர் புதிய பேருந்து நிலையம் 53.13 கோடி ரூபாய் செலவில் 9.25 எக்டேர் பரப்பளவில் 3,187 சதுர மீட்டர் பரப்பளவில் கட்டப்பட்டுள்ளது. இங்கு 84 பேருந்து நிறுத்துமிடங்கள், 82 கடைகள், மூன்று உணவு விடுதிகள், ஒவ்வொன்றும் குறைந்தது 75 பேர் அமரக்கூடிய 11 காத்திருப்பு அரங்குகள் உள்ளன. மாற்றுத்திறனாளி பயணிகளுக்காக தனி கழிப்பறைகளும் கட்டப்பட்டுள்ளன. சராசரியாக, நாள்தோறும்  75,000 எண்ணிக்கைக்கும் மேற்பட்ட பயணிகள் நகரத்தில் உள்ள தற்காலிக பேருந்து நிலையத்தைப் பயன்படுத்துகின்றனர். புதிய முனையத்தில் உடல் ஊனமுற்றோருக்கான சாய்வுதளங்களும் கட்டப்பட்டுள்ளன. இது சூரிய சக்தியில் இயங்குகிறது. பேருந்து நிலையத்தின் முழு வசதியும் மூடிய-மின்சுற்று தொலைக்காட்சி கண்காணிப்பின் கீழ் வருகிறது.

## மேலும் காண்க
*காட்பாடி சந்திப்பு தொடருந்து நிலையம்
*வேலூர் வானூர்தி நிலையம்

## மேற்கோள்கள்

பகுப்பு:வேலூர் மாவட்டம்
திருவல்லா புறவழிச்சாலை

**திருவல்லா புறவழிச்சாலை** (*Thiruvalla Bypass*) என்பது கேரள மாநில போக்குவரத்துத் திட்டத்தால் கட்டப்பட்ட 2.3 கிலோமீட்டர் நீளமுள்ள புறவழிச் சாலையாகும். இது மழுவங்காட்டில் தொடங்கி இந்தியாவின் கேரள மாநிலத்தின் பத்தனம்திட்டா மாவட்டத்தில் உள்ள திருவல்லா நகரத்தின் மையப்பகுதியைக் கடந்து இராமஞ்சிராவில் முடிகிறது. இந்தச் சாலை ஒரு புறவழிச்சாலை என்று அழைக்கப்பட்டாலும், பிரதான சாலையை விட அதிகமான சமிக்கைகள் மற்றும் சந்திப்புகளைக் கொண்டுள்ளது. இதனால் வலையமைப்பு அல்லது சாலைகள் அதிகரிக்கின்றன.  சமிக்கைகளுக்காக செலவிடும் நேரத்தை இச்சாலை மிச்சப்படுத்துவதில்லை. இந்தச் சாலையில் நுழையும் வாகனங்கள், அதை ஒரு புறவழிச் சாலையாகக் கருதி, அதில் உள்ள குறுக்கு வழிகள் காரணமாக ஆபத்துகளை ஏற்படுத்துகின்றன. இந்தச் சாலை 2021 ஆம் ஆண்டு பிப்ரவரி மாதம் 14 ஆம் தேதியன்று பொதுமக்களுக்குத் திறக்கப்பட்டது. இந்த புறவழிச்சாலையில் ஒயெம்சிஏ சந்திப்பில் திருவல்லா-கும்பழா சாலைக்கு மேலே 220 மீட்டர் நீளமுள்ள மேம்பாலம் உள்ளது. திருவல்லா புறவழிச்சாலை திருவல்லா-மல்லப்பள்ளி சாலையை இராமஞ்சிராவில் உள்ள எம்சி சாலையுடன் இணைக்கிறது. இந்த திட்டத்தின் செலவு ₹37.5 கோடி ஆகும்.

₹33 கோடி மதிப்பிலான இந்த புறவழிச்சாலைத் திட்டத்தின் பணிகளை முன்னாள் முதல்வர் உம்மன் சாண்டி 2014 ஆம் ஆண்டு டிசம்பர் மாதத்தில் முறையாகத் தொடங்கி வைத்தார். 2016 அக்டோபர் மாதத்தை திட்டத்தை முடிப்பதற்கான காலக்கெடுவாக நிர்ணயித்தார். இருப்பினும், நிலம் கையகப்படுத்துவதில் இந்தத் திட்டம் சட்டச் சிக்கல்களில் சிக்கியது. இதுவும், இரண்டு ஆண்டுகளுக்கு முன்பு ஒப்பந்ததாரர் பணியை பாதியிலேயே கைவிட்டதும் சேர்ந்து, திட்டத்தை மோசமாகப் பாதித்தது.

## மேற்கோள்கள்

பகுப்பு:பத்தனம்திட்டா மாவட்டம்
பகுப்பு:இந்தியாவில் போக்குவரத்து
அல்டைட்டு

**அல்டைட்டு** (*Altaite*) என்பது  PbTeஎன்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். ஈய தெலூரைடு வகை கனிமமான இது சம அளவு  படிக அமைப்பைக் கொண்டுள்ளது. மஞ்சள் கலந்த வெண்மை நிறத்தில் காணப்படுகிறது. கலீனா கனிமக் குழுவில் இடம்பெற்றுள்ளது. ஏனெனில் இது கலீனாவின் பல பண்புகளைப் பகிர்ந்து கொள்கிறது. வெளிர் நிற கனிமம்  வழக்கத்திற்கு மாறாக அதிக அடர்த்தியைக் கொண்டுள்ளது. அல்டைட்டு மற்றும் பிற அரிய தெலூரைடுகள் சல்பைட்டு கனிம வகுப்பில் வகைப்படுத்தப்படுகின்றன.

பன்னாட்டு கனிமவியல் சங்கம் அல்டைட்டு கனிமத்தை Altஎன்ற குறியீட்டால் அடையாளப்படுத்துகிறது.

அல்டைட்டு கனிமம் 1845 ஆம் ஆண்டு மத்திய ஆசியாவிலுள்ள அல்தாய் மலைகளில் கண்டுபிடிக்கப்பட்டது. இந்த மலைகளைத் தவிர, அல்டைட்டு கசகசுத்தானின் சிரியானோவ்சுக்கு நகரம்; அமெரிக்காவின் பிரைசு மாகாணத்திலுள்ள இரிட்ச்சி கிரீக் படிவுகள்; மெக்சிகோவின் மோக்டெசுமா; மற்றும் சிலியின் கோக்விம்போ உள்ளிட்ட பிற இடங்களிலும் காணப்படுகிறது.

## மேற்கோள்கள்

பகுப்பு:ஈயக் கனிமங்கள்
பகுப்பு:தெலூரைடு கனிமங்கள்
பகுப்பு:கனசதுரக் கனிமங்கள்
பகுப்பு:கலீனா தொகுதி
திரு. வி. க. பாலம்

**திரு. வி. க. பாலம்** (*Thiru Vi. Ka. Bridge*)  இந்தியாவின் தமிழ்நாடு மாநிலம் சென்னையில் உள்ள அடையார் ஆற்றின் குறுக்கே கட்டப்பட்டுள்ள ஒரு சாலைப் பாலமாகும். இது ஆற்றின் வடக்கே மைலாப்பூரையும் தெற்கே அடையாurயும் இணைக்கிறது. இந்திய சுதந்திரப் போராட்ட வீரர் திரு. வி. கல்யாணசுந்தரத்தின் பெயரிடப்பட்ட இந்தப் பாலம், 1840 ஆம் ஆண்டு கட்டப்பட்ட எல்பின்சுடோன் பாலத்திற்குப் பதிலாக 1973 ஆம் ஆண்டு கட்டப்பட்டது.

## மேற்கோள்கள்

பகுப்பு:சென்னையின் நகரப் போக்குவரத்து
பகுப்பு:சென்னையின் பாலங்களும் மேம்பாலங்களும்
குந்தனூர் மேம்பாலம்

**குந்தனூர் மேம்பாலம்** (*Kundannoor flyover*)  இந்தியாவின் கேரள மாநிலத்தில்  உள்ள தேசிய நெடுஞ்சாலை எண் 66 சாலையின் ஒரு பகுதியாகும்.  ஆறு வழி மேம்பாலம் கொச்சியில் உள்ள குந்தனூர் சந்திப்புக்கு மேலே செல்கிறது. மாநிலத்தின் மிகவும் பரபரப்பான சந்திப்புகளில் இப்பாலமும் ஒன்றாகும்.

குந்தனூர் மேம்பாலம் மொத்தம் 731 மீ நீளம் கொண்டதாகும். இதில் அணுகு சாலைகளும் அடங்கும். இப்பாலம்  ரூ. 80 - 88 கோடி செலவில் கட்டப்பட்டது. இந்த மேம்பாலம் 24.1 மீட்டர் கூட்டு அகலத்தில் ஆறு வழி போக்குவரத்தை எளிதாக்குகிறது. இருபுறமும் 14 நீட்டங்கள் உள்ளன. இந்தக் கட்டுமானப் பணிகளை கேரள சாலைகள் மற்றும் பாலங்கள் மேம்பாட்டுக் கழகம்  மேற்கொண்டது. 2021 ஆம் ஆண்டு சனவரி மாதத்தில் குந்தனூர் மேம்பாலம் பொதுமக்களுக்குத் திறக்கப்பட்டது.

## மேற்கோள்கள்

பகுப்பு:எர்ணாகுளம் மாவட்டம்
பகுப்பு:கேரள மாநில நெடுஞ்சாலைகள்
பகுப்பு:இந்தியப் பாலங்கள்
உலக மாணவர் நாள்

**உலக மாணவர் நாள்** (*World Students' Day*) இந்தியாவில் அக்டோபர் மாதம் 15 ஆம் தேதியன்று  கொண்டாடப்படுகிறது.  இது இந்தியாவின் 11ஆவது குடியரசுத் தலைவர் ஏ. பி. ஜே. அப்துல் கலாமின் பிறந்த நாளாகும்.

"உலக மாணவர்கள் நாள்" என்று பெயரிடப்பட்டாலும், இந்த நாள் இந்தியாவிற்கு வெளியே எந்த அங்கீகாரமும் பெறவில்லை. இந்த நாள் ஐக்கிய நாடுகள் சபையால் நியமிக்கப்பட்டுள்ளது என்று இந்தியாவில் ஒரு பொதுவான தவறான கருத்து நிலவுகிறது. ஆனால் இந்தியாவிற்கான ஐ.நா தகவல் மையமும் பூட்டான் தேசிய தகவல் அதிகாரியுமான இராச்சீவ் சந்திரன், ஒரு தேசிய ஊடகத்திற்கு, ஐக்கிய நாடுகள் சபை அத்தகைய அறிக்கையை எதுவும் வெளியிடவில்லை என்று கூறினார். ஐக்கிய நாடுகள் சபையின் அதிகாரப்பூர்வ வலைத்தளத்தில் அக்டோபர் 15 ஆம் தேதி பன்னாட்டு கிராமப்புறப் பெண்கள் தினமாக அறிவிக்கப்பட்டுள்ளது. ஐக்கிய நாடுகள் சபை எந்தவொரு குறிப்பிட்ட நாளிலும் அதிகாரப்பூர்வ அறிவிப்பை வெளியிட வேண்டுமானால், அது ஓர் உறுப்பு நாடால் பொதுச் சபையிடம் கோரப்பட்டு, பின்னர் விவாதிக்கப்பட்டு வாக்களிக்கப்பட வேண்டும்.
 

## மேலும் காண்க
*அனைத்துலக மாணவர் நாள்

## மேற்கோள்கள்

பகுப்பு:அக்டோபர் சிறப்பு நாட்கள்
தேசப்பற்று பாடத்திட்டம்

**தேசப்பற்று பாடத்திட்டம்** (*Patriotism Curriculum*) என்பது இந்தியாவின் தில்லி அரசாங்கத்தால் நடத்தப்படும் பள்ளிகளில் குழந்தைகள் காப்பகம் முதல் பன்னிரண்டாம் வகுப்பு வரை படிக்கும் குழந்தைகளுக்காகப் பின்பற்றப்படும் ஒரு கல்வித் திட்டமாகும். 2021 ஆம் ஆண்டு செப்டம்பர் மாதம் 28 ஆம் நாள் முதல் இத்திட்டம் நடைமுறையில் உள்ளது.

மாணவர்களுக்கு நாட்டின் வரலாறு, கலாசாரம், சட்டம், அரசமைப்பு, தேசிய அடையாளங்கள், வீரர்களின் பங்களிப்பு போன்றவற்றை அறிமுகப்படுத்தி, நாட்டின் மீது அன்பு, பொறுப்பு, சமூகப் பணி உணர்வு ஆகியவற்றை வளர்க்கும் கல்வி முறையாக இத்திட்டம் உருவாக்கப்பட்டது. 
 
இத்திட்டத்தில் பயிலும் மாணவர்கள் எதிர்கொள்ளும் கேள்விகள் பின்வருமாறு:

*எல்லையில் இன்னும் தேசபக்தி வீரர்கள் தேவையா?
*நமது சுதந்திரத்தைத் தக்க வைத்துக் கொள்ள தேசபக்தி தேவையா?
*உங்கள் கருத்துப்படி ஊழலில் ஈடுபடுபவர்கள் யார்?
*தேசபக்தி கொண்ட காவல் துறையினர், மருத்துவர்கள், துப்புரவு பணியாளர்கள், அரசியல்வாதிகள் நமக்குத் தேவையா?
*ஓர் இராணுவ வீரரின் பெற்றோரை நாம் ஏன் மதிக்கிறோம்?

## மேற்கோள்கள்

பகுப்பு:இந்தியாவில் கல்வி
பகுப்பு:தில்லியில் கல்வி
பகுப்பு:நாட்டுப்பற்று
தனூப்பு

**தனூப்பு** (*Danube*) என்பது ஒரு கப்பலின் பெயராகும். நூர்சு லைன் என்ற கப்பல் நிறுவனத்திற்காக 1890 ஆம் ஆண்டு இக்கப்பல் கட்டப்பட்டது. 1,459 டன் எடையுள்ள பாய்மரக் கப்பலான இதற்கு ஐரோப்பாவின் இரண்டாவது மிக நீளமான ஆறான தன்யூபு ஆறு ஆற்றின் பெயரிடப்பட்டது. 

1891 ஆம் ஆண்டு சூன் மாதம் 15 ஆம் தேதியன்று தனூப்பு கப்பல் 591 இந்திய ஒப்பந்தத் தொழிலாளர்களை ஏற்றிக்கொண்டு பிச்சி தீவுக்கு ஒரு பயணம் மேற்கொண்டது. மேலும், 1892 ஆம் ஆண்டில் 609 பயணிகளை ஏற்றிக்கொண்டு டிரினிடாட்டுக்கும் ஒரு பயணம் மேற்கொண்டது. 1892 சனவரி மாதம் 1 ஆம் தேதியன்று அங்கு வந்தது. இந்தப் பயணத்தின் போது 29 பேர் இறந்தனர்.

பின்னர் 1892 ஆம் ஆண்டில், குவாதலூப்பிலிருந்து நியூயார்க் நகரத்திற்குச் செல்லும் பயணத்தின் போது தனூப்பு காணாமல் போனது. காணாமல் போன கப்பல் பற்றிய தகவல்கள் ஒரு மர்மமாகவே உள்ளது.

## மேற்கோள்கள்

பகுப்பு:இந்தியாவில் போக்குவரத்து
பகுப்பு:கப்பல்கள்
இரல்லாபண்டி கவிதா பிரசாத்

**இரல்லபண்டி கவிதா பிரசாத்** (*Rallabandi Kavitha Prasad*) (பிறப்பு இரல்லாபாண்டி வெங்கடேசுவர பிரசாதா ராஜு) இந்தியவைச் சேர்ந்த கவிஞரும், கவனக நிபுணரும் ஆவார். இவர் சதாவதானம் (நூறு மடங்கு நினைவாற்றல்) மற்றும் திவிசாதவதனம் (இருநூறு மடங்கு நினைவாற்றல்) உட்பட 500 க்கும் மேற்பட்ட கவனக நிகழ்ச்சிகளை நிகழ்த்தியுள்ளார். நவரசவதானம் (ஒன்பது மடங்கு நினைவாற்றல்), அஷ்டாதவதனம் (பதினெட்டு மடங்கு நினைவாற்றல்) போன்ற பல்வேறு நிகழ்ச்சிகளையும் நிகழ்த்தியுள்ளார். “அவதான வித்யா-ஆரம்ப விகாசலு” என்ற தலைப்பில் தனது ஆராய்ச்சிக்காக உசுமானியா பல்கலைக்கழகத்தில் தத்துவவியலில் முனைவர் பட்டம் பெற்றார். மேலும் இவர் “அவதான ராராஜு ” என்றும் அழைக்கப்பட்டார். நாகினி தேவி என்பவரை மணந்தார். இவர்களுக்கு இராமகோட்டிசுவர ராஜு மற்றும் சம்வரன் காஷ்யப் என இரு மகன்களௌள்ளனர். 

## இளமை வாழ்க்கை
இரல்லபண்டி கவிதா பிரசாத் ஆந்திரப் பிரதேசத்தின் கிருஷ்ணா மாவட்டத்தின் (இப்போது என் டி ஆர் மாவட்டம்) கம்பலகுடெம் மண்டலத்தின் நெமாலியில் பிறந்தார். கல்லூரியில் பட்டம் பெற்ற இவர் கல்வியியலில் இளங்கலைப் பட்டமும் பெற்றுள்ளார். பத்ராச்சலம் மற்றும் சரபாகா பகுதிகளில் உள்ள தனியார் பள்ளிகளில் ஆசிரியராக தனது வாழ்க்கையைத் தொடங்கினார். பின்னர் இவருக்கு அரசுப்பணி கிடைத்தது. அங்கு தெலுங்கு மொழி மற்றும் கலாச்சாரத்தை மேம்படுத்த பணியாற்றினார்.

## தொழில் வாழ்க்கை
இரல்லபண்டி கவிதா பிரசாத் இந்திய அஞ்சல் சேவையில் சேர்ந்து ஐதராபாத்தில் அஞ்சல் அதிகாரியாக பணியாற்றினார். பின்னர் குடிமைப் பணிகளுக்கான தேர்வில் தேர்ச்சி பெற்று சமூக நலத்துறையில் துணை இயக்குநர் ஆனார். பின்னர் ஆந்திரப் பிரதேசத்தின் பிராந்திய இணை இயக்குநர், கலாச்சாரத் துறையின் இயக்குநர், மற்றும் பிரிக்கப்படாத ஆந்திரப் பிரதேசத்திலும் பின்னர் புதிதாக உருவாக்கப்பட்ட தெலங்காணாவிலும் உள்ள திருமலை திருப்பதி தேவஸ்தான அதிகாரியாகவும் பணியாற்றினார்.

## தெலுங்கு மொழி மற்றும் இலக்கியத்தை மேம்படுத்துதல்
பிரசாத் தெலுங்கு மொழியில் புலமை வாய்ந்தவராக அறியப்பட்டார். இவர் அஷ்டவதானம், சாதாவதானம் மற்றும் அஷ்டாதாச அவதானம் ஆகியவற்றை அறிமுகப்படுத்தி, நினைவாற்றல் கலையில் சிறந்து விளங்கினார். மேலும், 500 க்கும் மேற்பட்ட அவதானங்களை நிகழ்த்தினார்.

இவர் ஒரு பேச்சாளராகவும் இருந்தார். டாக்டர் சி. நாராயண ரெட்டி முன்னிலையில், கண்ட பாடியம் பாணியில் 300 கவிதைகளை வழங்கினார். மேலும் டாக்டர் ரெட்டியால் ‘ஆசு கவி சாம்ராட்’ என்ற பட்டமும் இவருக்கு வழங்கப்பட்டது. பத்திராசலம் கோவிலில் “கவிதையில் வாழ்க ” என்ற நிகழ்ச்சியையும் நிகழ்த்தினார்.

2012 ஆம் ஆண்டில் திருப்பதியில் நான்காவது உலகத் தெலுங்கு மாநாட்டை ஏற்பாடு செய்ய இவர் உதவினார்.

## இறப்பு
சிறுநீரகச் செயலிழப்பால் பாதிக்கப்பட்ட பிரசாத் தனது 53 வயதில் இறந்தார்.

## மேற்கோள்கள்

பகுப்பு:2015 இறப்புகள்
பகுப்பு:1961 பிறப்புகள்
பகுப்பு:திறன்கள்
பகுப்பு:கவிஞர்கள்
எரிமலை எண்

**எரிமலை எண்** (*Volcano Number*) என்பது பூமியில் உள்ள எரிமலைகள் மற்றும் எரிமலைகளின் அம்சங்களை தனித்துவமாக அடையாளம் கண்டு குறியிடுவதற்கான ஒரு படிநிலை புவியியல் அமைப்பாகும். எரிமலை குறிப்பு கோப்பு எண், எரிமலை எண்ணிடும் அமைப்பு என்ற பெயர்களாலும் இது அழைக்கப்படுகிறது.  2013 ஆம் ஆண்டு செப்டம்பர் மாதம் 30 ஆம் தேதியன்று நிலவரப்படி எரிமலை எண் என்பது 6 எண்களைக் கொண்டுள்ளது. எழுத்துக்கள் போன்ற எண் அல்லாத குறியீடுகள் இதில் சேர்க்கப்படுவதில்லை. மேலும் பழைய எண்ணிடும் அமைப்புடன் ஏற்படும் குழப்பத்தைத் தவிர்ப்பதற்காக, எந்த எரிமலை எண்ணும் 0 அல்லது 1 என்ற எண்ணில் தொடங்குவதில்லை.

எரிமலை எண் அமைப்பு, 1930-ஆம் ஆண்டுகளின் பிற்பகுதியில், பன்னாட்டு எரிமலை ஆய்வுக் கழகத்தின் உலகின் செயல்படும் எரிமலைகளின் பட்டியல் தயாரிக்கும் திட்டத்தால் உருவாக்கப்பட்டது. தற்போது அக்கழகம் புவி உட்புறத்தின் எரிமலை மற்றும் வேதியியல் தொடர்பான சர்வதேச சங்கம் என்ற பெயரில் செயல்படுகிறது. தற்போது அமெரிக்காவின் வாசிங்டன், டி.சி.யில் உள்ள சுமித்சோனியன் நிறுவனத்தின் உலகளாவிய எரிமலைச் செயல்பாடுத் திட்டம் மற்றும் அதன் ஓர் ஆணையமான உலக எரிமலை கண்காணிப்பு அமைப்புகளின் அமைப்பு ஆகியவற்றுடன் இணைந்து நிர்வகிக்கப்படுகிறது.  

1981 மற்றும் 1994 ஆம் ஆண்டுகளில் வெளியான 'உலகின் எரிமலைகள்' என்ற புத்தகத்தின் இரண்டு பதிப்புகளிலும் இந்த எண் முறை பயன்படுத்தப்பட்டது.

2013 ஆம் ஆண்டு செப்டம்பர் மாதம் 30 ஆம் தேதிக்கு முன்னர், அந்த அமைப்பில் நான்கு இலக்கங்கள், ஓர் இணைப்புக்கோடு, பின்னர் மேலும் இரண்டு அல்லது மூன்று இலக்கங்களைக் கொண்ட எண்கள் இடம்பெற்றிருந்தன. முதல் இரண்டு இலக்கங்கள் பிராந்தியத்தையும், அடுத்த இரண்டு இலக்கங்கள் துணைப் பிராந்தியத்தையும், கடைசி இரண்டு அல்லது மூன்று இலக்கங்கள் தனிப்பட்ட எரிமலையையும் அடையாளம் காட்டின.

## மேற்கோள்கள்

## வெளி இணைப்புகள்
* Smithsonian / IAVCEI Volcano Numbers

பகுப்பு:எரிமலையியல்
எரிமலை ஆய்வகம்

**எரிமலை ஆய்வகம்** என்பது எரிமலையின் ஆராய்ச்சி மற்றும் கண்காணிப்பை மேற்கொள்ளும் ஒரு நிறுவனம் ஆகும்.

ஒவ்வொரு ஆய்வகமும் நில அதிர்வு, பிற புவி இயற்பியல் மாற்றங்கள், தரை அசைவுகள், எரிமலை வாயு வேதியியல் மற்றும் நீர்நிலை நிலைமைகள் மற்றும் வெடிப்புகளுக்கு இடையிலும் அதன் போதும் ஏற்படும் செயல்பாடுகள் ஆகியவற்றைத் தொடர்ந்தும் அவ்வப்போதும் கண்காணிக்கிறது. அவை நடந்து கொண்டிருக்கும் வெடிப்புகள் பற்றிய விரிவான பதிவையும் வழங்குகின்றன.

## கண்காணிப்பு
இந்த உற்றுநோக்கல்கள் வெடிப்பு நடத்தையை வகைப்படுத்தவும், வெடிப்புக்கு வழிவகுக்கும் முன்னோடி செயல்பாட்டின் தன்மையை அடையாளம் காணவும், பல்வேறு வகையான படிவுகள் இடம்பெயரும் செயல்முறைகளை வரையறுக்கவும், ஒவ்வொரு வகையான வெடிப்பாலும் கட்டவிழ்த்து விடக்கூடிய ஆபத்துகளைக் குறிப்பிடவும் உதவுகின்றன. முன்னோடி அறிகுறிகளை நேரடியாக உற்றுநோக்குவதன் மூலம், வெடிப்புகளை எதிர்பார்க்கலாம். எரிமலை அமைதியின்மைக் காலங்களில், ஆய்வகங்கள் எச்சரிக்கைகளையம் பரிந்துரைகளையும் வழங்குகின்றன. இந்நிறுவனங்கள் முடிவெடுக்கும் அதிகாரம் பெற்றுள்ள அரசாங்க குடிமைப் பாதுகாப்பு நிறுவனங்களுக்கு (அமெரிக்காவில் உள்ள கூட்டாட்சி அவசரநிலை மேலாண்மை நிறுவனம் அல்லது இத்தாலியில் உள்ள புரோட்டீசியோன் சிவில்) ஒரு ஆலோசனைப் பாத்திரத்தை வகிப்பதுடன்  தொடர்ந்து கண்காணிப்புத் தரவை உருவாக்குகின்றன.

அனைத்து கண்காணிப்பு நடவடிக்கைகளுக்கும் அடிப்படையான பூகம்பங்கள் என்பது எரிமலை செயல்முறைகளில் அடிப்படை ஆராய்ச்சியின் தொடர்ச்சியான திட்டமாகும், இது பல்கலைக்கழகங்கள், அரசு நிறுவனங்கள் (உதாரணமாக அமெரிக்காவில் பிற அமெரிக்க புவியியல் ஆய்வு மையங்கள் மற்றும் NOAA உடன்), தொழில்துறை மற்றும் அரசு சாரா நிறுவனங்களுடன் கூட்டு ஆய்வுகள் மூலம் கூடுதலாக வழங்கப்படுகிறது. இத்தகைய ஆராய்ச்சி பொதுவாக கண்காணிப்பு மற்றும் வெடிப்புத் தரவின் நேரடி விளக்கத்தை உள்ளடக்கியது, மேலும் இது எரிமலை அமைப்புகளின் தத்துவார்த்த அல்லது ஆய்வக உருவகப்படுத்துதல்களால் சோதிக்கக்கூடிய கருத்தியல் மாதிரிகளை உருவாக்குவதற்கு வழிவகுக்கிறது.

கிட்டத்தட்ட அனைத்து ஆய்வகங்களும் உலக எரிமலை ஆய்வக அமைப்பின் (WOVO) உறுப்பினர்களாக உள்ளன. பழமையான எரிமலை ஆய்வகம் நேபிள்ஸில் உள்ள ஒஸ்ஸர்வேடோரியோ வெசுவியானோ (1841 இல் நிறுவப்பட்டது), இப்போது இத்தாலிய அரசு நிறுவனமான INGV இன் உறுப்பினராக உள்ளது.

## மேலும் படிக்க

* Thompson, Dick (2002) ''Volcano Cowboys: The Rocky Evolution of a Dangerous Science'' Macmillan  pp 53–59, 142, 175
* James Monroe, Reed Wicander, Richard Hazlett (2006) ''Physical Geology: Exploring the Earth'' Cengage Learning  pg 167
* Rob Young, Lisa Norby (2009) *Geological Monitoring* pg 273

## வெளி இணைப்புகள்

* USGS: Volcano observatories website 
* WOVO: World Organization of Volcano Observatories website
* WOVO: directory of volcano observatories
* Istituto Nazionale di Geofisica e Vulcanologia 
** Osservatorio Vesuviano 
** Sezione di Catania (Mt. Etna)
* Observatorio Volcanológico De los Andes del Sur
தேசிய புவி இயற்பியல் மற்றும் எரிமலையியல் நிறுவனம்

**புவி இயற்பியல் மற்றும் எரிமலைக்கான தேசிய நிறுவனம்** என்பது இத்தாலியில் உள்ள புவி இயற்பியல் மற்றும் எரிமலைக்கான ஆராய்ச்சி நிறுவனம் ஆகும்.

புவி இயற்பியல் மற்றும் எரிமலைக்கான தேசிய நிறுவனம் இத்தாலிய கல்வி, பல்கலைக்கழகங்கள் மற்றும் ஆராய்ச்சி அமைச்சகத்தால் நிதியளிக்கப்படுகிறது. இத்தாலிய குடிமைப் பாதுகாப்பு அமைப்பிற்குள் அதன் முக்கிய பொறுப்புகள், நில அதிர்வு மற்றும் எரிமலை நிகழ்வுகளுக்கான தேசிய வலையமைப்புகளைப் பராமரித்தல் மற்றும் கண்காணித்தல், இத்தாலிய மக்களுக்கான தொடர்பு மற்றும் கல்வி நடவடிக்கைகள் ஆகியவையாகும். இந்த நிறுவனம் ரோமில் உள்ள தலைமையகத்திற்கும் மிலன், போலோக்னா, பிசா, நேபிள்ஸ், கட்டானியா மற்றும் பலெர்மோவில் உள்ள பிற பிரிவுகளுக்கும் இடையில் விநியோகிக்கப்பட்ட சுமார் 2000 பேரைப் பணியமர்த்துகிறது.

அறிவியல் வெளியீடுகள் தயாரிப்பின் அடிப்படையில் புவி இயற்பியல் மற்றும் எரிமலைக்கான தேசிய நிறுவனம் முதல் 20 ஆராய்ச்சி நிறுவனங்களில் ஒன்றாகும். இது பல ஆராய்ச்சி திட்டங்களில் பங்கேற்று ஒருங்கிணைக்கிறது மற்றும் பிற நிறுவனங்களுடன் இணைந்து சர்வதேச அறிவியல் கூட்டங்களை ஏற்பாடு செய்கிறது.

## தலைவர்கள்

* 29 செப்டம்பர் 1999 – 11 ஆகஸ்ட் 2011: என்ஸோ போஷி
* 12 ஆகஸ்ட் 2011 – 21 டிசம்பர் 2011: டொமினிகோ ஜியார்டினி 
* 21 மார்ச் 2012 – 27 ஏப்ரல் 2016 : ஸ்டெஃபனோ கிரெஸ்டா (21 டிசம்பர் 2011 முதல் செயல் தலைவர்)
* 28 ஏப்ரல் 2016 – தற்போது வரை: கார்லோ டோக்லியோனி.
* ஃபேபியோ ஃப்ளோரிண்டோ மார்ச் 27, 2025 அன்று தலைவராக நியமிக்கப்பட்டார்.

## மேற்கோள்கள்

## வெளி இணைப்புகள்

* Official Website

பகுப்பு:இத்தாலி
கொத்தமல்லி சம்பா

**கொத்தமல்லி சம்பா** *(Kothamalli Samba)* என்று அழைக்கப்படும் இந்த நெல் வகை, இந்திய மாநிலமான தமிழ்நாட்டின் பாரம்பரிய நெல் வகையாகும். இதன் அரிசி கொத்தமல்லியின் லேசான மணம் இருப்பதால் இது கொத்தமல்லி அரிசி என்றும் அழைக்கப்படுகிறது. மேலும் இதன் தானிய வடிவம் கொத்தமல்லி விதைகளை போல உருண்டை வடிவில் இருப்பதாலும், இதற்கு கொத்தமல்லி சம்பா என்றும் அழைக்கப்படுகிறது.

## காலம்
நடுத்தர கால அளவில் அறுவடைக்கு தயாராகும் இந்த நெல் வகை, 135 நாட்களில் முதிர்வடைவதாக கூறப்படுகிறது. வறட்சி காலங்களில் தாங்கி வளரக்கூடிய நெற்பயிராக உள்ள இது, தமிழ்நாட்டின் சம்பா பருவம் உகந்தது. சராசரி உயரம் 108 செ.மீ மற்றும் அதிகபட்ச உயரம் 117 செ.மீ வளரும் தன்மையுடைதான இதன் நெற்பயிரின் தண்டுகள் சாயும் இயல்பு கொண்டதாகும். 

## சாகுபடி
இது வறட்சியை தாங்கி வளரும் இரகம் என்பதால், வாரம் ஒரு முறை நீர்ப்பாசனம் செய்தலே போதும் என கருதப்படுகிறது. தண்ணீர் பற்றாக்குறையாக இருந்தாலும் வெற்றி கரமாக அறுவடை செயது விடக்கூடிய இந்நெல் இரகத்தின்  கூளத்தின் மகசூல் அதிகம் இருக்கும் என கூறப்படுகிறது.

## மகசூல்
ஒரு கதிர் தலைக்கு சுமார் 132 தானியங்கள் வைக்கக்கூடிய இந்த நெல் வகையின் தானியம், வைக்கோல் நிறத்திலும், அரிசி மந்தமான வெள்ளை *(கொத்தமல்லி சம்பா [[சிவப்பு]])* நிறத்திலும் உள்ள நடுத்தர மற்றும் தடித்த அரிசியாகும். 1000 தானியங்களின் எடை 32.0 கிராம் உள்ள இதன் மகசூல், ஒரு ஏக்கருக்கு சராசரியாக 1,000 கிலோ  கூலமும், 1,900 கிலோ கூளமும்  உற்பத்தித் திறன் கொண்டதாக பதிவு செய்யப்பட்டுள்ளது.

## பயன்கள்
இரசாயன உரங்கள் அவசியமற்ற பாரம்பரிய இரகமான இது,  நெல்லை அரிசியாக மாற்றி, விற்பனை செய்யும் போது, கூடுதல் வருவாய் கிடைக்கும். இந்த அரிசி, உடல் பருமனை குறைக்கும், சத்து குறைபாட்டினை போக்கும் மற்றும் செரிமானத்தை அதிகமாக துாண்டும் என கூறப்படுகிறது. மேலும் காயங்களை சரி படுத்தும் தன்மை உடைய இதன்  அரிசியை, மதிய (சோறு) உணவாகவும்  மற்றும் இட்லி, தோசை, இடியாப்பம், பிட்டு, முறுக்கு ஆகிய பலகாரங்களை தயாரிக்கவும் பயன்படுகிறது.

## மேலும் காண்க
* மைசூர் மல்லி
* தூயமல்லி
* மல்லிகை அரிசி

## சான்றுகள்

பகுப்பு:நெல் வகைகள்
பகுப்பு:தமிழ்நாட்டின் நெல் வகைகள்
சிங்கப்பூர் அறிவுசார் சொத்துரிமை அலுவலகம்

**சிங்கப்பூர் அறிவுசார் சொத்துரிமை அலுவலகம்** (*Intellectual Property Office of Singapore*) என்பது சிங்கப்பூர் அரசாங்கத்தின் சட்ட அமைச்சகத்தின் கீழ் உள்ள ஒரு சட்டரீதியான வாரியமாகும். சிங்கப்பூர் அறிவுசார் சொத்துரிமை அலுவலகம், அறிவுசார் சொத்துரிமை (ஐபி) சட்டங்களை அறிவுறுத்தவும், நிர்வகிக்கவும், விழிப்புணர்வை ஊக்குவிக்வும் செய்வதுடன் சிங்கப்பூரில் அறிவுசார் சொத்துரிமையின் வளர்ச்சியை எளிதாக்குவதற்கான உள்கட்டமைப்பை வழங்குகிறது.

சிங்கப்பூர் அறிவுசார் சொத்துரிமை அலுவலகம் 9 அக்டோபர் 2015 முதல் காப்புரிமை ஒத்துழைப்பு ஒப்பந்தத்தின் கீழ் சிங்கப்பூரில் செயல்படும் ஒரு சர்வதேச தேடல் ஆணையம் மற்றும் சர்வதேச ஆரம்ப பரிசோதனை ஆணையம் ஆகும்.

2024ஆம் ஆண்டில், அப்போதைய சிங்கப்பூர் அறிவுசார் சொத்துரிமை அலுவலக தலைமை நிர்வாகி ரெனா லீ, டைம் இதழ் 2024இன் 100 மிகவும் செல்வாக்கு மிக்க நபர்களின் பட்டியலில் சேர்க்கப்பட்டார்.

## மாநாடுகள்
அறிவுசார் சொத்துரிமை தொடர்பான பின்வரும் சர்வதேச உடன்படிக்கைகளில் சிங்கப்பூர் உறுப்பினராக உள்ளது.

* பாரிசு மாநாடு
* இலக்கிய மற்றும் கலைப் படைப்புகளைப் பாதுகாப்பதற்கான பெர்ன் மாநாடு
* மாட்ரிட் நெறிமுறை
* நீஸ் ஒப்பந்தம்
* காப்புரிமை ஒத்துழைப்பு ஒப்பந்தம்
* புடாபெசுட்டு ஒப்பந்தம்
* அசொபாநி பதிப்புரிமை ஒப்பந்தம்
* அசொபாநி செயல்திறன் மற்றும் ஒலி வரைவு ஒப்பந்தம்
* புதிய தாவர வகைகளைப் பாதுகாப்பதற்கான சர்வதேச மாநாடு "யுபிஓவி மாநாடு" என்று அழைக்கப்படுகிறது.
* சர்வதேச தொழில்துறை வடிவமைப்பு பதிவு தொடர்பான ஹேக் ஒப்பந்தத்தின் ஜெனீவா சட்டம் (1999)
* வர்த்தக முத்திரை சட்ட சிங்கப்பூர் ஒப்பந்தம்

## மேலாண்மை

## மேற்கோள்கள்

## வெளியிணைப்புகள்
* 

பகுப்பு:அறிவுசார் சொத்துரிமை
பகுப்பு:சிங்கப்பூர் அமைப்புகள்
ஆல் அலோன்

**ஆல் அலோன்** ( *All Alone, NURP.39.SDS.39* ) என்பது இரண்டாம் உலகப் போரின் போது தேசிய புறா சேவையில் பணியாற்றிய போது, 1943 ஆகத்து மாதம் ஒரே நாளில்  தொலைவுக்கு பறந்து சென்று ஒரு முக்கிய இரகசியச் செய்தியை கொண்டு சென்று சேர்த்தது. அப்போது துணிச்சலுடன் பணிபுரிந்ததற்காக அங்கீகரிக்கப்பட்ட ஒரு போர்ப் புறா ஆகும். 

## பணி
1943 ஆம் ஆண்டு கோடையில், ஆல் அலோன் ஒரு உளவாளியுடன் பிரான்சின் வியன்னாவிற்கு  சென்றது. படுகொலைகளை நடத்தவும், யூதர்களை நாடுகடத்துவதற்காக சுற்றி வளைக்கவும், பிரெஞ்சு கிளர்ச்சியாளர்களைத் தாக்கவும் இருந்த மிலிஸ் என்ற இரகசிய துணை ராணுவக் குழுவைப் பற்றிய முக்கியமான தகவல்களை உளவாளி அறிந்துகொண்டார். ஆல் அலோன் இந்தத் தகவலை நானூறு மைல்களுக்கு மேல், ஆங்கிலக் கால்வாயைக் கடந்து, இருபத்தி நான்கு மணி நேரத்திற்குள் இங்கிலாந்தின் ஸ்டெய்ன்ஸில் உள்ள தனது இருப்பிடத்திற்கு கொண்டு சென்றது. ஆல் அலோன் பறந்துவந்த வேகமும், விரைவான செயலும் ஆல் அலோனுக்கு 1946 இல்  போர் விலங்குகளின்   "... வீரம் மற்றும் கடமை உணர்ச்சிக்காக" வழங்கப்படும் டிக்கின் பதக்கம் வழங்கப்பட்டது. 

## மேற்கோள்கள்

பகுப்பு:தனிப்பட்ட வளர்ப்புப் புறாக்கள்
பகுப்பு:Articles with 'species' microformats
சலே முகமது அல்லாதீன்

**சலே முகமது அல்லாதீன்** (*Saleh Muhammad Alladin*) இந்தியாவைச் சேர்ந்த ஒரு வானியலாளர் ஆவார். 1931 ஆம் ஆண்டு மார்ச்சு மாதம் 3 ஆம் தேதியன்று இவர் பிறந்தார். முனைவர் அபீசு சலே முகமது அல்லாதீன் என்ற பெயராலும் அறியப்படுகிறார். அகமதியா இசுலாமிய சீர்திருத்த இயக்கத்தைச் சேர்ந்தவராக இயங்கினார். அல்லாதீன் 1963 ஆம் ஆண்டு சிகாகோ பல்கலைக்கழகத்தில் முனைவர் பட்டம் பெற்றார். உலகின் மிகவும் பிரபலமான 100 வானியலாளர்களில் ஒருவராகவும், இந்தியாவின் முன்னாள் குடியரசு தலைவர் ஆ.ப.ஜெ. அப்துல் கலாமின் கல்வி ஆலோசகராகவும் பணியாற்றியுள்ளார். பல புத்தகங்கள், நூற்றுக்கணக்கான கட்டுரைகள், ஐம்பதுக்கும்  மேற்பட்ட ஆராய்ச்சி கட்டுரைகளை வெளியிட்டுள்ளார்.

ஐதராபாத்தில் உள்ள உசுமானிய பல்கலைக்கழகத்தில் பேராசிரியராகவும் மற்றும் வானியல் மேம்பாட்டு ஆய்வு மையத்தின் இயக்குநராகவும் இருந்துள்ளார். பன்னாட்டு  வானியல் ஒன்றியம், இந்திய வானியல் சங்கம், இந்திய பிளாசுமா அறிவியல் சங்கம், பொது சார்பியல் மற்றும் இந்திய இயற்பியல் ஆசிரியர்கள் சங்கம் போன்ற பல அறிவியல் சங்கங்களில் இவர் ஒரு முக்கிய உறுப்பினராக இருந்துள்ளார். 

## 1984 ஆம் ஆண்டு சூரிய மற்றும் சந்திர கிரகணம்
இரமலான் மாதத்தில் சூரிய மற்றும் சந்திர கிரகணங்கள் ஒவ்வொரு 22 வருடங்களுக்கும் ஒரே நேரத்தில் நிகழ்கின்றன. ஆனால் அவை ஒரு குறிப்பிட்ட பகுதியில் நிகழும் என்பது கிட்டத்தட்ட சாத்தியமற்றது என்றும், காதியன் நகரத்தின் மீது கடைசியாக சூரிய மற்றும் சந்திர கிரகணங்கள் 600 ஆண்டுகளுக்கு முன்பு நிகழ்ந்தன என்றும் அல்லாதீன் சுட்டிக் காட்டினார்.

## மதம்
அல்லாதீனின் தாத்தா சேத் அப்துல்லா அலாதீன் அகமதிய இசுலாமிய சமயத்தில் இணைந்த குடும்பத்தின் முதல் நபராவார்.  தனது செல்வத்தின் பெரும்பகுதியை இவர் இசுலாம் சமயத்தின் வளர்ச்சிக்காக அர்பணித்தார். கலீபத்துல் மசீக் வி மிர்சா மசூரூர் அகமதுவின் கீழ் இந்தியாவில் அகமதிய இசுலாம் சமாத்தின் மிக உயர்ந்த அமைப்பான சதார் அஞ்சுமன் அகமதியாவின் தலைவராக 4 ஆண்டுகள் இருந்தார். மிர்சா மசுரூர் அகமது அவரை உலுவ் அல்பாப் என்று அழைத்தார். அதாவது புாிதல் திறமை பெற்றவர்களில் ஒருவர் என்பது இதன் பொருளாகும்..

## தனிப்பட்ட வாழ்க்கை
அல்லாதீன் இந்தியாவின் ஐதராபாத்தில் பிறந்தார். அவருக்கு ஏற்பட்ட நோயின் காரணமாக 2011 ஆம் ஆண்டு மார்ச்சு மாதம் 20 ஆம் தேதியன்று காலமானார்.

## விருதுகள்
* மேகநாத் சாகா விருது பல்கலைக் கழக மானியக் குழு புது டெல்லி 1981
* பாரத் சிறப்பு விருது
* இந்திய நட்பு மன்றம் 

## மேற்கோள்கள்

பகுப்பு:1931 பிறப்புகள்
பகுப்பு:2011 இறப்புகள்
பகுப்பு:இந்திய வானியற்பியலாளர்கள்
பகுப்பு:சிக்காகோ பல்கலைக்கழக முன்னாள் மாணவர்கள்
இராஜேசு குமார் மண்டல்

**இராஜேசு குமார் மண்டல்** (*Rajesh Kumar Mandal*) என்பவர் இந்திய அரசியல்வாதியும் பீகார் சட்டமன்ற உறுப்பினரும் ஆவார். இவர் தர்பங்கா மாவட்டம் குரூர் கிராமத்தினைச் சேர்ந்தவர். தர்பங்காவில் உள்ள ஆர். பி. ஜலன் கல்லூரியில் இளங்கலைப் பட்டப் படிப்பினை இராஜேசு குமார் மண்டல் முடித்துள்ளார். ஐக்கிய ஜனதா தளம் கட்சியினைச் சார்ந்த இவர், 2025ஆம் ஆண்டு பீகார் சட்டமன்றத்திற்கு நடைபெற்ற தேர்தலில் தர்பங்கா ஊரகச் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார். 

## தேர்தல் செயல்பாடு
### 2025

## மேற்கோள்கள்

பகுப்பு: பீகார் சட்டமன்ற உறுப்பினர்கள்
பகுப்பு:ஐக்கிய ஜனதா தள அரசியல்வாதிகள்
ரின் டின் டின்

thumb|''ஃப்ரோஸன் ரிவர்'' (1929) படத்தில் ரின் டின் டின்
**ரின் டின் டின்**  (*Rin Tin Tin* or *Rin-Tin-Tin*, 10 அக்டோபர் 1918 - 10 ஆகத்து 1932) என்பது பிரான்சின் ஃபிளிரேயில் பிறந்த ஒரு ஜெர்மன் மேய்ப்பன் ஆண் நாயாகும். இது திரைப்படங்களில் நடித்ததினால் சர்வதேச நட்சத்திரமாக ஆனது. முதலாம் உலகப் போரின் போர்க்களத்திலிருந்து அமெரிக்க படைவீரர் லீ டங்கனால் இந்த நாய் மீட்கப்பட்டது. அவர் இதற்கு " **ரின்டி** " என்று செல்லப்பெயர் சூட்டினார். லீ டங்கன் ரின் டின்னுக்கு முறைப்படி எல்லா பயிற்சிகளையும் அளித்தார். ஒரு கட்டத்தில் இந்த நாய் ஊமைப் படங்களில் நடிக்கும் வாய்ப்பைப் பெற்றது. ரின் டின் டின் நடித்த படம் வணிக ரீதியாக வெற்றி பெற்றது. நாயும் புகழ்பெற்றது. மேலும் 27 ஹாலிவுட் படங்களில் தோன்றி, உலகளாவிய புகழைப் பெற்றது.  செல்லப்பிராணியாக ஜெர்மன் மேய்ப்பன் நாய்கள் வளர்ப்பது  பெரிதும் அதிகரிக்க ரின் டின் டின் நாயும் ஒரு காரணமாக இருந்தது. இது நடித்த படங்கள் ஈட்டிய மகத்தான லாபம் வார்னர் புரோஸ். திரைப்பட நிறுவனத்தின் வளர்ச்சியில் முதன்மை பங்குபெற்றது. மேலும்  திரைக்கதை எழுத்தாளராக இருந்து தயாரிப்பாளர், திரைப்பட நிறுவன நிர்வாகியாக டாரில் எஃப். சானக் வாழ்க்கையில் முன்னேற்ற உதவியது.

இந்த நாய் ஒரு வண்ணத் திரைப் படத்தில் தோன்றிய பிறகு (1929 ஆம் ஆண்டு படமான *தி ஷோ ஆஃப் ஷோஸில்*, ஒரு இசைப் போட்டிக்கான அறிமுகத்தில் குரைக்கும் நிகழ்ச்சி), வார்னர் பிரதர்ஸ் நிறுவனம் படங்களில் இருந்து  லீ டங்கன் மற்றும் ரின் டின் டின் ஆகியோரை ஒதுக்கியது. இதற்கு கவலைப்படாமல், டங்கன் வேறு திரைப்பட  வேலைகளைக் கண்டறிந்து, ரின் டின் டின்னை தொடர்கள் மற்றும் திரைப்படங்களில் நடிக்கவைக்க சுயாதீன தயாரிப்பாளர் நாட் லெவினுடன் ஒப்பந்தம் செய்தார்.

1932 ஆம் ஆண்டு ரின் டின் டின் இறந்த பிறகு, திரைப்படம், வானொலி, தொலைக்காட்சி போன்றவற்றில் இடம்பெற்ற கற்பனைக் கதைகளில் இடம்பெற்ற பல  ஜெர்மன் மேய்ப்பன் நாய்களுக்கு இதன் பெயர் சூட்டப்பட்டது.  ரின் டின் டினின் மகனான **ரின் டின் டின் ஜூனியர்** சில படங்களில் தோன்றியது. ஆனால் அதன் தந்தையைப் போல திறமையானதாக இருக்கவில்லை.  **ரின் டின் டின் III** ரின் டின் டின்னின் பேரன் என்று கூறப்படுகிறது, ஆனால் அது இதன் தூரத்து உறவினர் ஆகும். அது இரண்டாம் உலகப் போரின் போது நாய்களின் இராணுவ பயன்பாட்டை ஊக்குவிக்க உதவியது. ரின் டின் டின் III 1947 ஆம் ஆண்டில் குழந்தை நட்சத்திரம் ராபர்ட் பிளேக்குடன் ஒரு படத்திலும் தோன்றியது.

## மேற்கோள்கள்

## வெளி இணைப்புகள்

* 
* 
* Filming of ''The Lightning Warrrior'', Rin Tin Tin's final film role, in the Iverson Gorge on the Iverson Movie Ranch

பகுப்பு:புகழ்பெற்ற நாய்கள்
பீச் கோம்பர்

**பீச் கோம்பர்** (*Beach Comber*, designated as "*Pigeon - NPS.41.NS.4230* ") என்பது இரண்டாம் உலகப் போரின் போது  துணிச்சலுடன் பணிபுரிந்ததற்காக டிக்கின் பதக்கத்தைப் பெற்ற ஒரு கனடிய போர்ப் புறா ஆகும்.

1942 ஆகத்து 19 அன்று, ஆபத்தான சூழ்நிலைகள் இருந்தபோதிலும், பிரான்சின் தியப்பேயில் இருந்து பீச் கோம்பர் பிரிட்டனுக்கு தகவல்களுடன் வந்தது. இது கனேடிய இராணுவத்தின் செய்தியை இராணுவத் தளபதிகள் அங்கு தரையிறங்குவதை எச்சரிக்கும் செய்தியுடன், தியப் திடீர்தாக்குதலின் தொடக்கத்தைக் குறிக்கும் செய்தியுடன் வந்தது. இதன் விளைவாக, 1944 மார்ச் 6 அன்று, நோய்வாய்ப்பட்ட விலங்குகளுக்கான மக்கள் மருந்தகம் பீச் கோம்பருக்கு டிக்கின் பதக்கத்தை வழங்கியது.   டிக்கின் பதக்கம் வழங்கப்பட்ட ஒரே கனேடிய போர் புறாவாக பீச் கோம்பர் உள்ளது, மேலும் இதுவரை அவ்வாறு கௌரவிக்கப்பட்ட மூன்று கனேடிய விலங்குகளில் இதுவும் ஒன்றாகும். 

## மேற்கோள்கள்

பகுப்பு:தனிப்பட்ட வளர்ப்புப் புறாக்கள்
பிராட் அரோ

**பிராட் அரோ** (*Broad Arrow*, designated as *Pigeon - 41.BA.2793*) என்பது, தேசிய புறா சேவை பணியின்போது மூன்று முக்கியமான செய்திகளை எடுத்துச் சென்றதற்காக 1945 அக்டோபரில் டிக்கின் பதக்கம் வழங்கப்பட்ட ஒரு தூதுப் புறாவாகும். இச் செய்திகளை இப்புறா 1943 மே, 1943 சூன், 1943 ஆகத்தில் கொண்டு சென்றது. 

## மேற்கோள்கள்

பகுப்பு:தனிப்பட்ட வளர்ப்புப் புறாக்கள்
கொலோன் (புறா)

**கொலோன்** (*Cologne (pigeon)*) என்பது இரண்டாம் உலகப் போரின் போது துணிச்சலாக பணியாற்றிய சேவைக்காக மக்கள் நோய்வாய்ப்பட்ட விலங்குகள் மருந்தகத்திலிருந்து 1947 ஆம் ஆண்டு டிக்கின் பதக்கத்தைப் பெற்ற ஒரு புறா ஆகும்.  இது தேசிய புறா சேவையில் புறா NURP   39.NPS 144 ஆக பணிபுரிந்தது. மேலும் பாம்பர் கமாண்ட் இராணுவப் பிரிவில் 100 க்கும் மேற்பட்ட பணிகளை மேற்கொண்டது. டிக்கின் பதக்கத்தைப் பெற்ற நிகழ்வுக்கு முன்பு வீழ்த்தப்பட்ட பல விமானங்களில் இருந்து வெற்றிகரமாக தன் இருப்பிடம் திரும்பியது.  "1943 ஆம் ஆண்டு ஆர்.ஏ.எஃப் இல் பணியாற்றிய போது, ​​பலத்த காயமடைந்த போதிலும்,  விபத்துக்குள்ளான விமானத்திலிருந்து கொலோன்  பாய்ந்து வந்ததற்காக" என்று கோலோனின் சான்று கூறுகிறது.

## மேற்கோள்கள்

பகுப்பு:தனிப்பட்ட வளர்ப்புப் புறாக்கள்
வர்த்தக முத்திரை சட்ட ஒப்பந்தம் (1994)

**வர்த்தக முத்திரை சட்ட ஒப்பந்தம்** (1994)(*Trademark Law Treaty 1994*) என்பது 1994ஆம் ஆண்டு ஏராளமான நாடுகளால் கையெழுத்திடப்பட்ட ஒரு ஒப்பந்தமாகும். இது பிற உறுப்பு நாடுகளில் பதிவுசெய்யப்பட்ட வர்த்தக முத்திரைகளை அங்கீகரிப்பதற்கான நடைமுறைகளை நிறுவுகிறது. இது உலக அறிவுசார் சொத்து நிறுவனத்தின் ஆதரவின் கீழ் செயல்படுகிறது.

இந்த வர்த்தக முத்திரை பதிவு நடைமுறைகள் மற்றும் சம்பிரதாயங்களின் சில அம்சங்களை எளிமைப்படுத்துதல் மற்றும் ஒத்திசைத்தல் மூலம் "பதிவு நடைமுறைகளின் எண்ணிக்கையில் உள்ள சிக்கல்களைக் குறைத்து பயன்பாட்டில் முன்கணிப்பை அதிகரிப்பது" என்ற நோக்கங்களுடன் நிறுவப்பட்டது. அமெரிக்க காப்புரிமை மற்றும் வர்த்தக முத்திரை அலுவலகத்தின் கூற்றுப்படி, வர்த்தக முத்திரைகள் சட்ட ஒப்பந்தம் "உறுப்பு நாடுகளின் வர்த்தக முத்திரைப் பயன்பாடு மற்றும் பதிவு நடைமுறைகளை எளிதாக்குகிறது. இது புதுப்பித்தல், பணிகளின் பதிவு, பெயர் மற்றும் முகவரி மாற்றங்கள், வழக்கறிஞர் அதிகாரங்களை எளிதாக்குகின்றன".

இந்த ஒப்பந்தம் அக்டோபர் 27,1994 அன்று ஏற்றுக்கொள்ளப்பட்டது, அக்டோபர் 28,1994 அன்று 42 நாடுகளால் கையெழுத்தானது. அதே ஆண்டு நவம்பரில் மூன்று கூடுதல் நாடுகளும் 1995இல் மேலும் 12 நாடுகளும் கையெழுத்திட்டன. இந்த ஒப்பந்தத்தை நடைமுறைக்கு கொண்டு வந்தமுதல் ஐந்து நாடுகள் செக் குடியரசு, மல்தோவா, இலங்கை, உக்ரைன், ஐக்கிய இராச்சியம் ஆகும். இவை அனைத்தும் ஆகத்து 1,1996 அன்று நடைமுறைக்கு வந்தன.

2000களில், ஒப்பந்தத்தின் விதிமுறைகள் காலாவதியானவை என்பது தெளிவாகத் தெரிந்துவிட்டது. இது இணையத்தின் இடைப்பட்ட வளர்ச்சியின் காரணமாகத் தயாரிப்புகள் மற்றும் வணிகங்களைப் பற்றிய தகவல்களை வழங்குவதற்கான ஒரு வழிமுறையாக இருந்தது. இது வர்த்தக முத்திரைகள் சட்டம் குறித்த சிங்கப்பூர் ஒப்பந்தத்தை இயற்ற வழிவகுத்தது.

## மேற்கோள்கள்

## வெளி இணைப்புகள்
* Main page on WIPO website
* Text on WIPO Lex

பகுப்பு:அறிவுசார் சொத்துரிமை
பகுப்பு:வணிக செயல்முறை மேலாண்மை
பிரீபெர்கைட்டு

**பிரீபெர்கைட்டு** (*Freibergite*) என்பது  Cu12Sb4S13 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். சல்போவுப்புக் கனிமமான இதில் வெள்ளி, தாமிரம், இரும்பு, ஆண்டிமனி மற்றும் ஆர்சனிக்கு ஆகியவை கலந்துள்ளன. கனசதுர படிக வடிவில் காணப்படுகிறது. நீர் வெப்ப படிவுகளில் உருவாகிறது. 

பன்னாட்டு கனிமவியல் சங்கம் பிரீபெர்கைட்டு கனிமத்தை Fb என்ற குறியீட்டால் அடையாளப்படுத்துகிறது.

இக்கனிமம் டெட்ராகீட்ரைட்டுடன் ஒன்றும் அர்செண்டோடென்னணைட்டுடன் ஒன்றுமாக இரண்டு திண்மக் கரைசல் வரிசையை உருவாக்குகிறது. பிரீபெர்கைட்டு கனிமத்தில் ஒளி புகாது. உலோக எஃகு, சாம்பல் முதல் கருப்பு வரையிலான நிறத்தையும் சிவப்பு-கருப்பு நிறக் கோடுகளையும் கொண்டுள்ளது.  இதன் மோவின் கடினத்தன்மை அளவு 3.5 முதல் 4.0 வரையிலுமுள்ளது. கனிமத்தின் ஒப்படர்த்தி 4.85 முதல் 5 வரையிலும் கொண்டு பொதுவாக பாரியது முதல் துகள்கள் வரை காணப்படுகிறது. 

பிரீபெர்கைட்டு கனிமம் முதன்முதலில் 1853 ஆம் ஆண்டில் சாக்சனியின் ப்ரீபெர்க்கில் உள்ள வெள்ளி சுரங்கங்களில் கண்டுபிடிக்கப்பட்டு விவரிக்கப்பட்டது. 

## மேற்கோள்கள்

*Mineral handbook
*Webmineral
*Mindat
பகுப்பு:வெள்ளி கனிமங்கள்
பகுப்பு:இரும்புக் கனிமங்கள்
பகுப்பு:செப்புக் கனிமங்கள்
பகுப்பு:ஆர்சனிக் கனிமங்கள்
பகுப்பு:ஆண்டிமனி கனிமங்கள்
பகுப்பு:சல்போவுப்புக் கனிமங்கள்
பகுப்பு:கனசதுரக் கனிமங்கள்
கணேசன் சீனிவாசன்

**கணேசன் சீனிவாசன்** (*Ganesan Srinivasan*) என்பவர் இந்தியாவைச் சேர்ந்த ஓர் இயற்பியலாளர் ஆவார். 1942 ஆம் ஆண்டில் இவர் பிறந்தார். அமுக்கப்பட்ட பொருள் இயற்பியல், வானியற்பியல் மற்றும் புள்ளியியல் எந்திரவியல் துறைகளில் நிபுணத்துவம் பெற்றிருந்தார். இந்திய வானியற்பியல் நிறுவனத்தின் வருகை தரும் பேராசிரியராகவும்  இராமன் ஆராய்ச்சி நிறுவனத்தில் முன்னாள் ஆராய்ச்சி விஞ்ஞானியாகவும் இருந்தார். உலகளாவிய வானியல் ஒன்றியத்தில் உயர் ஆற்றல் நிகழ்வு மற்றும் அடிப்படை இயற்பியல், விண்மீன் திரள்கள் மற்றும் அண்டவியல் பிரிவுகளின் தற்போதைய உறுப்பினராகவும் உள்ளார்.

## வாழ்க்கை வரலாறு
சிறீனிவாசன் 1942 ஆம் ஆண்டு தமிழ்நாட்டின் மதுரையில் பிறந்தார். 1962 ஆம் ஆண்டு நாக்பூர் பல்கலைக்கழகத்தில் இளநிலைப் பட்டமும், 1964 ஆம் ஆண்டு சென்னைப் பல்கலைக்கழகத்தில் முதுநிலைப் பட்டமும் பெற்றார். 1970 ஆம் ஆண்டு மோரல் எச். கோகனின் மேற்பார்வையின் கீழ் சிக்காகோ பல்கலைக்கழகத்தில் முனைவர் பட்டம் பெற்றார். கேம்பிரிட்ச்சு பல்கலைக்கழகத்தில் உள்ளUniversity of Cambridge கேவென்டிசு ஆய்வகம் உட்பட பல்வேறு ஆராய்ச்சி நிறுவனங்களில் பணியாற்றிய பிறகு, இறுதியாக 1976 ஆம் ஆண்டு இராமன் ஆராய்ச்சி நிறுவனத்தில் 2004 ஆம் ஆண்டு  ஓய்வு பெறும் வரை பணியாற்றினார்.

## விருதுகள்
சிறீனிவாசன் 1984 முதல் இந்திய அறிவியல் அகாடமியின் தேர்ந்தெடுக்கப்பட்ட உறுப்பினராக உள்ளார். கே. எசு. கிருசுணன் தங்கப் பதக்கம், ஆர்னி தங்கப் பதக்கத்தின் இயாகிர்தார் மற்றும் சென்னை பல்கலைக்கழக பி.இ. சுப்பிரமணி ஐயர் தங்கப் பதக்கம் ஆகியவற்றையும் பெற்றுள்ளார். இவரது  70ஆவது பிறந்தநாளில் வானியற்பியல் மற்றும் வானியல் ஆய்விதழ் ஒரு சிறப்பு இதழை வெளியிட்டது. இவர் இந்திய வானியல் சங்கத்தின் தலைவராகவும் உள்ளார்.
## வெளியீடுகள்

* 
* 
* 
* 
* 
* 
* 

* Lecture series on neutron stars and black holes (14 videos) in Emmy Noether Seminar Room, ICTS Bangalore, 2019

## மேற்கோள்கள்

பகுப்பு:1942 பிறப்புகள்
பகுப்பு:வாழும் மக்கள்
பகுப்பு:தமிழ் அறிவியலாளர்கள்
பகுப்பு:இந்திய வானியற்பியலாளர்கள்
பகுப்பு:சிக்காகோ பல்கலைக்கழக முன்னாள் மாணவர்கள்
பகுப்பு:தமிழக அறிவியலாளர்கள்
இரசல் ஆலன் அல்சு

**இரசல் ஆலன் அல்சு** (*Russell Alan Hulse*, பிறப்பு: நவம்பர் 28, 1950)) ஓர் அமெரிக்க இயற்பியலாளரும், இயற்பியலுக்கான நோபல் பரிசு பெற்றவரும் ஆவார். "ஒரு புதிய வகைத் துடிவிண்மீனைக் கண்டுபிடித்தமைக்காகவும், புவியீர்ப்பு ஆய்வுக்கு புதிய சாத்தியங்களைத் திறந்தமைக்காகவும்" இவருக்கும் இவரது ஆய்வு ஆலோசகர் யோசப் ஊட்டன் டெய்லருக்கும், 1993 ஆம் ஆண்டிற்கான இயற்பியல் நோபல் பரிசு பகிர்ந்தளிக்கப்பட்டது.

## இரட்டை விண்மீன் கண்டுபிடிப்பு
இவரும் இவரது வழிகாட்டியான ஜோசப் டெய்லரும் இணைந்து பிஎஸ்ஆர் பி 1913+16 (PSR B1913+16) என்ற ஒரு விண்மீன் இரட்டையைக் கண்டுபிடித்தனர். இது இரண்டு நியூட்ரான் விண்மீன்கள் ஒன்றை ஒன்று சுற்றும் ஒரு அமைப்பு. இவ்விருவரும் இந்த விண்மீன் இரட்டை அமைப்பின் சுற்றுப்பாதை காலம் படிப்படியாக குறைந்து வருவதைக் கவனித்தனர். இது ஈர்ப்பு அலைகள் வெளியேறுவதால் ஏற்படும் ஆற்றல் இழப்பை நிரூபித்தது. இந்தக் கண்டுபிடிப்பு ஐன்ஸ்டீனின் கோட்பாட்டின் மறைமுகச் சான்றாக அமைந்ததுடன் ஈர்ப்பு அலை வானவியலின் மேம்பாட்டிற்கும் வழி வகுத்தது. பின்னர் 2015ஆம் ஆண்டு LIGO ஆய்வகம் நேரடியாக ஈர்ப்பு அலைகளை கண்டறிந்தது. "புதிய வகை விண்மீன் இரட்டையைக் கண்டுபிடித்ததற்காகவும், அது ஈர்ப்பு விசை பற்றிய ஆய்வுகளுக்கு புதிய வாய்ப்புகளை திறந்து விட்டதற்காகவும்" இவர் நோபல் பரிசு பெற்றார்.

## மேற்கோள்கள்

பகுப்பு:1950 பிறப்புகள்
பகுப்பு:வாழும் மக்கள்
பகுப்பு:அமெரிக்க வானியலாளர்கள்
பகுப்பு:சார்பியல் கோட்பாட்டாளர்கள்
பகுப்பு:நோபல் பரிசு பெற்ற அமெரிக்கர்கள்
பகுப்பு:நோபல் இயற்பியற் பரிசு பெற்றவர்கள்
பகுப்பு:அமெரிக்க இயற்பியலாளர்கள்
இலாட்புரா சட்டமன்றத் தொகுதி

**இலாட்புரா சட்டமன்றத் தொகுதி** *(Ladpura Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது கோட்டா மாவட்டத்தில் அமைந்துள்ளது. இலாட்புரா, கோட்டா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
## சட்டமன்ற உறுப்பினர்கள்

## தேர்தல் முடிவுகள்
### 2023

## மேற்கோள்கள்

பகுப்பு:இராசத்தான் சட்டப் பேரவைத் தொகுதிகள்
வில்லியம் டக்ளசு பிரான்சிசு

**வில்லியம் டக்ளசு பிரான்சிசு** (*William Douglas Francis*) ஆத்திரேலிய நாட்டைச் சேர்ந்த ஒரு தாவரவியலாளர் ஆவார். 1889 ஆம் ஆண்டு மார்ச்சு மாதம் 6 ஆம் தேதியன்று நியூ சவுத் வேல்சின் பேகா நகரத்தில் இவர் பிறந்தார். வொல்லொங்காங் சுப்பீரியர் பொதுப் பள்ளியில் படித்து வந்த இவர் 17 வயதில் வொல்லொங்காங்கிலிருந்து தனது தந்தை ஆல்ஃபிரட்டு மற்றும் சகோதரர் பிரடெரிக்குடன்  குயின்சுலாந்தில் உள்ள கின் கினுக்கு குடிபெயர்ந்தார். இங்குதான் தனது தந்தைக்கும் சகோதரருக்கும் பண்ணையில் உதவி செய்து இவரால் இயற்கை வரலாற்றில் இருந்த தனது வலுவான ஆர்வத்தை பூர்த்தி செய்ய முடிந்தது.  1908 ஆம் ஆண்டில் அவர் குயின்சுலாந்தில் பால் மற்றும் பாலேடு  சோதனையாளராகத் தகுதி பெற்றார்.

1919 ஆம் ஆண்டு குயின்சுலாந்து உலர்தாவர நிலையத்தில் உதவி அரசு தாவரவியலாளராக நியமிக்கப்பட்டார். 1950 ஆம் ஆண்டு இவர் அரசாங்க தாவரவியலாளராக நியமிக்கப்பட்டார். 1954 ஆம் ஆண்டு பணியிலிருந்து ஓய்வு பெற்றார். ஐந்து ஆண்டுகளுக்குப் பிறகு 1959 ஆம் ஆண்டு சனவரி மாதம் 2 ஆம் தேதியன்று இறந்தார்.

அதிக மழை வளத்தால் செழித்து இருக்கும் ஆத்திரேலிய மழைக்காடு இனங்களின் வகைப்பாடு மற்றும் அடையாளம் காணலுக்கு இவர் மகத்தான பங்களிப்பை வழங்கினார். மேலும், இவர் தனது ஆத்திரேலிய மழைக்காடு மரங்கள் என்ற புத்தகத்திற்காக சிறப்பாக நினைவுகூரப்படுகிறார். முதன்முதலில் 1929 ஆம் ஆண்டில் வெளியிடப்பட்ட இப்புத்தகம் அதன் பின்னர் ஏராளமான மறுபதிப்புகளுக்கு உட்பட்டுள்ளது. 1990 ஆம் ஆண்டுகளில் கின் கின் நகரத்தில் நிறுவப்பட்ட ஒரு மரவளர்ப்புத் தோட்டம் இவரது நினைவுக்காக அர்ப்பணிக்கப்பட்டுள்ளது.

## பன்னாட்டு பெயர்சுருக்கத் தரக்குறியீடு

* 96 தாவரங்களில்  இவரது பெயர்சுருக்கம் நிறுவப்பட்டுள்ளது.

## மேற்கோள்கள்

## வெளி இணைப்புகள்
* Spiral systems in the organization of living material

பகுப்பு:1889 பிறப்புகள்
பகுப்பு:1959 இறப்புகள்
பகுப்பு:ஆத்திரேலிய அறிவியலாளர்கள்
பகுப்பு:ஆத்திரேலியத் தாவரவியலாளர்கள்
பகுப்பு:தகவற்பெட்டி தேவைப்படும் தாவரவியல் கட்டுரைகள்
லிம் கோக் விங் படைப்பாற்றல் தொழில்நுட்பப் பல்கலைக்கழகம்

{
  "type": "Feature",
  "geometry": { "type": "Point", "coordinates": [101.6373, 2.9308] },
  "properties": {
    "title": "Malaysian University",
    "marker-color": "228b22",
    "marker-size": "medium",
    "marker-symbol": "landmark"
  }
}
**லிம் கோக் விங் படைப்பாற்றல் தொழில்நுட்பப் பல்கலைக்கழகம்** (மலாய்: *Universiti Teknologi Kreatif Limkokwing*; ஆங்கிலம்: *Limkokwing University of Creative Technology* அல்லது **Limkokwing**; (**LUCT**) என்பது மலேசியா, சிலாங்கூர், சிப்பாங் மாவட்டம், சைபர்ஜெயா நகரில் உள்ள ஒரு தொழில்நுட்பப் பல்கலைக்கழகம் ஆகும். 1991-ஆம் ஆண்டு நிறுவப்பட்ட இந்தப் பல்கலைக்கழகம், ஆப்பிரிக்கா, ஐரோப்பா மற்றும் ஆசியா கண்டங்களில் வளாகங்களைக் கொண்டுள்ளது. மலேசியாவில் அதன் முதன்மை வளாகத்தைக் கொண்ட இந்தப் பல்கலைக்கழகத்தில் 150-க்கும் மேற்பட்ட நாடுகளைச் சேர்ந்த 30,000-க்கும் மேற்பட்ட மாணவர்கள் படிக்கின்றனர்.

வடிவமைப்பு, பல்லூடகம், தகவல் தொடர்பு, வணிகம் மற்றும் தொழினுட்பம் உள்ளிட்ட பல்வேறு படிப்புத் துறைகளில் இளங்கலை மற்றும் முதுகலை நிலைகளில் பரந்த அளவிலான கல்வித் திட்டங்களை இந்தப் பல்கலைக்கழகம் வழங்குகிறது. 

கல்வித் திட்டங்களுக்கும் மேலதிகமாக; விளையாட்டு நிகழ்வுகள், நிகழ்த்துக் கலைகள், பண்பாட்டு நடவடிக்கைகள் மற்றும் சமூகச் சேவை உள்ளிட்ட பாடநெறிகளுக்கு அப்பாற்பட்ட பல்வேறு செயல்பாடுகள், மன்றங்கள், மாணவர்கள் பங்கேற்பதற்கான அமைப்பு வசதிகளையும் இந்தப் பல்கலைக்கழகம் வழங்கி வருகிறது.

## வரலாறு
லிம் கோக் விங் பல்கலைக்கழகம் (**LUCT**), 1991-ஆம் ஆண்டு லிம் கோக் விங் *([[:en:Lim Kok Wing|Lim Kok Wing]])* என்பவரால் நிறுவப்பட்டது. 2002-ஆம் ஆண்டு, பல்கலைக்கழகக் கல்லூரியாக நிறுவப்பட்ட முதல் தனியார் கல்லூரி என்ற பெருமையைப் பெற்றது.

## வளாகங்கள்
திசம்பர் 2018 நிலவரப்படி, லிம் கோக் விங் பல்கலைக்கழகம்  பின்வரும் வளாகங்களைக் கொண்டிருந்தது:
* லிம் கோக் விங் **போர்னியோ வளாகம்:** கூச்சிங், சரவாக்.
* லிம் கோக் விங் **போட்ஸ்வானா வளாகம்:** காபரோனி.
* லிம் கோக் விங் **கம்போடியா வளாகம்:** நோம் பென்.
* லிம் கோக் விங் **லெசோதோ வளாகம்:** மசேரு, லெசோத்தோ, லெசோதோவில் முதல் மலேசிய பல்கலைக்கழக வளாகம்.
* லிம் கோக் விங் **மலேசியாவின் முதன்மை வளாகம்:** சைபர்ஜெயா, சிலாங்கூர்.
* லிம் கோக் விங் **ஐக்கிய இராச்சிய வளாகம்:** இலண்டன்.
* லிம் கோக் விங் **சுவாசிலாந்து வளாகம்:** இம்பபான், எசுவாத்தினி.
* லிம் கோக் விங் **சியரா லியோன் வளாகம்:** பிரீடவுன்.
* லிம் கோக் விங் **உகாண்டா வளாகம்:** நமதாபா *([[:en:Namataba|Namataba]])*.

## கல்வித் திட்டங்கள்
2022-ஆம் ஆண்டு நிலவரப்படி, லிம் கோக் விங் பல்கலைக்கழகம் இரண்டு சான்றிதழ் படிப்புகளையும்; இருபத்தி இரண்டு இளங்கலை பட்டப் படிப்புகளையும் வழங்குகிறது.

## தரவரிசை பட்டியல்

## மேலும் காண்க
* எய்மிஸ்ட் பல்கலைக்கழகம்
* சைபர்ஜெயா பல்கலைக்கழகம்
* பல்லூடக பல்கலைக்கழகம்
* மலேசியப் பல்கலைக்கழகங்களின் பட்டியல்

## மேற்கோள்கள்

## வெளி இணைப்புகள்

பகுப்பு:மலேசியப் பல்கலைக்கழகங்கள்
பகுப்பு:சிலாங்கூரில் உள்ள பல்கலைக்கழகங்களும் கல்லூரிகளும்
பைசல் இரகுமான்

**பைசல் இரகுமான்** (*Faisal Rahman*) என்பவர் இந்திய அரசியல்வாதியும் பீகார் சட்டமன்ற உறுப்பினரும் ஆவார். இவர் கிழக்கு சம்பாரண் மாவட்டம் குரூர் கிராமத்தினைச் சேர்ந்தவர். இரகுமான் கிழக்கு சம்பாரண் மாவட்டத்திலுள்ள சர்வஜித் உயர்நிலைப் பள்ளியில் கல்வி பயின்றுள்ளார். இராச்டிரிய ஜனதா தளம் கட்சியினைச் சார்ந்த இவர், 2025ஆம் ஆண்டு பீகார் சட்டமன்றத்திற்கு நடைபெற்ற தேர்தலில் டாக்கா சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார். 

## 2015 தேர்தல்
2020ஆம் ஆண்டு நடந்த தேர்தலில் தோல்வியடைந்த இரகுமான் மீண்டும் 2025ஆம் ஆண்டு போட்டியிட்டு வெற்றிபெற்றார்.

### 2025

## 2015 தேர்தல்
இரகுமான் 2015ஆம் ஆண்டு நடைபெற்ற பீகார் சட்டமன்றத் தேர்தலில் இராச்டிரிய ஜனதா தள வேட்பாளராகப் போட்டியிட்டு பாஜகவின் பவன் குமார் ஜெய்சுவாலை 19,197 வாக்குகள் வித்தியாசத்தில் தோற்கடித்தார்.

## மேற்கோள்கள்

பகுப்பு: பீகார் சட்டமன்ற உறுப்பினர்கள்
ரேடார் வானியல்

**வானலையுணரி வானியல்** (*Radar astronomy*) என்பது ரேடியோ அலைகள் அல்லது நுண்ணலைகளை இலக்கு பொருட்களிலிருந்து பிரதிபலித்து அவற்றின் பிரதிபலிப்புகளை பகுப்பாய்வு செய்வதன் மூலம் அருகிலுள்ள வானியல் பொருட்களைக் கவனிக்கும் ஒரு நுட்பமாகும். ரேடார் வானியல் என்பது ரேடியோ வானியலில் இருந்து வேறுபடுகிறது, ஏனெனில் பிந்தையது ஒரு செயலற்ற கவனிப்பு (அதாவது, பெறுதல் மட்டும்) மற்றும் முந்தையது செயலில் உள்ளது (கடத்தல் மற்றும் பெறுதல்). பரந்த அளவிலான சூரிய மண்டல ஆய்வுகளுக்குப் பயன்படுத்தப்படும் ரேடார் அமைப்புகள் ஆறு தசாப்தங்களாக நடத்தப்படுகின்றன. ரேடார் பரிமாற்றம் துடிப்பு அல்லது தொடர்ச்சியாக இருக்கலாம். ரேடார் திரும்பும் சமிக்ஞையின் வலிமை தூரத்தின் தலைகீழ் நான்காவது-சக்திக்கு விகிதாசாரமாகும். மேம்படுத்தப்பட்ட வசதிகள், அதிகரித்த டிரான்ஸ்ஸீவர் சக்தி மற்றும் மேம்படுத்தப்பட்ட கருவி கண்காணிப்பு வாய்ப்புகளை அதிகரித்துள்ளன.

ரேடார் நுட்பங்கள், புதனைக் கவனிப்பதன் மூலம் பொது சார்பியலை சோதித்தல் மற்றும் வானியல் அலகுக்கு ஒரு சுத்திகரிக்கப்பட்ட மதிப்பை வழங்குதல் போன்ற பிற வழிகளில் கிடைக்காத தகவல்களை வழங்குகின்றன. ரேடார் படங்கள் திடப்பொருட்களின் வடிவங்கள் மற்றும் மேற்பரப்பு பண்புகள் பற்றிய தகவல்களை வழங்குகின்றன, இவற்றை மற்ற தரை அடிப்படையிலான நுட்பங்களால் பெற முடியாது.
thumb|250x250px|1958 ஆம் ஆண்டு மில்ஸ்டோன் ஹில் ரேடார்
thumb|250x250px|ஆரம்பகால கோள் ரேடார் புளூட்டன், யுஎஸ்எஸ்ஆர், 1960

## நன்மைகள்

* சமிக்ஞையின் பண்புகளின் கட்டுப்பாடு [அதாவது, அலைவடிவத்தின் நேரம்/அதிர்வெண் பண்பேற்றம் மற்றும் துருவமுனைப்பு]
* பொருள்களை இடஞ்சார்ந்த முறையில் தீர்க்கவும்.
* தாமதம்-டாப்ளர் அளவீட்டு துல்லியம்.
* ஒளியியல் ரீதியாக ஒளிபுகா ஊடுருவல்.
* உலோகம் அல்லது பனியின் அதிக செறிவுகளுக்கு உணர்திறன்.

## தொலைநோக்கிகள் மற்றும் வசதிகள்

* கோல்ட்ஸ்டோன் சூரிய குடும்ப ரேடார் மட்டுமே தற்போது வழக்கமான செயல்பாட்டில் உள்ள ஒரே கிரக ரேடார் ஆகும்.
* அரேசிபோ ஆய்வகத்தில் உள்ள கிரக ரேடார், 2020 இல் சரிந்தது.
* புளூட்டன் வளாகத்தில் உள்ள சோவியத் கிரக ரேடார், பின்னர் அகற்றப்பட்டது.
* ஹேஸ்டாக் ஆய்வகத்தின் மில்ஸ்டோன் ஹில் மற்றும் ஹேஸ்டாக் ரேடியோ தொலைநோக்கிகள் 1958 முதல் குறைந்தது 1970 வரை ரேடார் கண்காணிப்புகளை மேற்கொண்டன.
* யெவ்படோரியா ஆர்டி-70 ரேடியோ தொலைநோக்கி ஒரு சக்திவாய்ந்த டிரான்ஸ்மிட்டருடன் பொருத்தப்பட்டுள்ளது, மேலும் இது இரு-நிலை ரேடார் கண்காணிப்புகளில் பயன்படுத்தப்படுகிறது.
* சாத்தியமான கூடுதல் ரேடார்களுக்கான திட்டங்கள் மற்றும் முன்மாதிரிகள் உள்ளன:
* கிரீன் பேங்க் ஆய்வகம் அதன் 100 மீட்டர் ரேடியோ தொலைநோக்கிக்கு ஒரு கு-பேண்ட் ரேடாரை ஆராய்ந்து வருகிறது.அதன் குறைந்த சக்தி முன்மாதிரி சந்திரனைப் படம்பிடித்துள்ளது.
* சீனா ஒரு கிரக ரேடாரை உருவாக்கி வருகிறது. அவர்களின் ஆரம்ப கட்டம் சந்திரனைப் படம்பிடித்துள்ளது.

## வெளி இணைப்புகள்

* How radio telescopes get images of asteroids 
* 
* 
* 
* 
* 
* BINARY AND TERNARY NEAR-EARTH ASTEROIDS DETECTED BY RADAR

## மேற்கோள்கள்
இறவைப் பாண்டி

**இறவைப் பாண்டி** *(IRAVAI PANDI)* என்று அழைக்கப்படும் இந்த நெல் வகை, இந்திய மாநிலமான தமிழ்நாட்டின் பாரம்பரிய நெல் வகையாகும். இது தென்னிந்திய உணவுகளான சோறு, இட்லி, மற்றும் தோசை, போன்றவைகளை தயாரிக்க ஏற்றதாக கூறப்படுகிறது.

## காலம்
குறைந்த நடுத்தர கால அளவில் (120 நாட்களில்) முதிர்வடைவதாக கூறப்படும் இந்த நெல் வகை, செப்டம்பர் 16 முதல் சனவரி 13 வரையிலான தமிழ்நாட்டின் சம்பா பருவம் உகந்தது. 

## சாகுபடி
காஞ்சிபுரம் பகுதியை பூர்வீகமாகக் கொண்ட இறவைப் பாண்டி நெல் வகை, சராசரி உயரம் 145 செ.மீ மற்றும் அதிகபட்ச உயரம் 167 செ.மீ வளர்ந்து சாயும்தன்மை கொண்டது. ஒரு கதிர் தலைக்கு சுமார் 148 தானியங்கள் வைக்கக்கூடிய இந்த நெல் வகையின் தானியம், வெளிர் மஞ்சள் நிறத்திலும், நடுத்தர அளவிலான அரிசியும், இதன் 1000 தானியங்களின் எடை 22.0 கிராமும் உள்ளதாக கருதப்படுகிறது. 

## மகசூல்
சாம்பல் மற்றும்புரதம் அதிகம் உள்ளதாகவும், தாதுக்களைப் பொறுத்தவரை, இதில் பொட்டாசியம், இரும்பு, மெக்னீசியம், துத்தநாகம், கால்சியம் மற்றும் பாசுபரசு ஆகியவை மிக அதிகம் உள்ளதாகவும் கூறப்படும் இந்த நெல் வகை, ஒரு ஏக்கருக்கு சராசரியாக 1,350 கிலோ கூலமும், 1,800 கிலோ கூள உற்பத்தித் திறன் கொண்டதாக பதிவு செய்யப்பட்டுள்ளது.

## சான்றுகள்

பகுப்பு:நெல் வகைகள்
பகுப்பு:தமிழ்நாட்டின் நெல் வகைகள்
பகுப்பு:இந்தியாவில் வேளாண்மை
சுனில் குமார் பிந்து

**சுனில் குமார் பிந்து** (*Sunil Kumar Pintu*) என்பவர் ஓர் இந்திய அரசியல்வாதியும் பீகார் மாநிலச் சட்டப்பேரவை உறுப்பினரும் ஆவார். இவர் 2019ஆம் ஆண்டு நடைபெற்ற இந்தியப் பொதுத் தேர்தலில் பீகாரின் சீதாமஃ‌டீ மக்களவைத் தொகுதியிலிருந்து இந்திய நாடாளுமன்றத்தின் கீழ் சபையான மக்களவைக்கு ஐக்கிய ஜனதா தளம் சார்பில் போட்டியிட்டு உறுப்பினராகத் தேர்ந்தெடுக்கப்பட்டார். ஸ்ரீ பகவதி சீதா தீர்த்த சேத்ரா சமிதி அமைப்பின் தலைவராகவும் பிந்து உள்ளார். 2019க்கு முன்பு, இவர் பாரதிய ஜனதா கட்சியின் உறுப்பினராக இருந்தார். இவர் 2003 முதல் நான்கு முறை சீதாமர்ஹி சட்டமன்றத் தொகுதியிலிருந்து பீகார் சட்டமன்ற உறுப்பினராக இருந்தார்.

### 2025

## மேற்கோள்கள்

## வெளியிணைப்புகள்
*Official biographical sketch in Parliament of India website

பகுப்பு:பீகார் சட்டமன்ற உறுப்பினர்கள்
பகுப்பு:பாரதிய ஜனதா கட்சி அரசியல்வாதிகள்